title: "Tabletkompjuuter"
text: "En Tablet () (, US-engl.  \u201eSkriifbuurt\u201c) of Tabletkompjuuter, Tablet-PC, es en flak Kompjuuter, wat em aural me hen nem ken.\n\nSa \u00fcs uk en Smartphone heer en Tablet en Touchscreen man niin Tastatuur. Des uur sa \u00fcs bi en Smartphone aur en Program realisiaret. \nSa \u00fcs uk bi di Bidreftsprogrami (Android, iOS esf.) ken uk di Tastatuur niisgiirig wiis en Daaten aur't Internet stj\u00fc\u00fcri.\nDi \"Tastatuuren\" sen uk forskelig. Dit Program wat bi Samsung-Giraaten es, ken mal gur aparti Teeken fuar S\u00f6lring maaki. Des jeft et en bet \u00fc\u0111ers uk fan F-Droid, diar jit diar \"Hackers Keyboard\" en fortelt n\u00f6nt ombi.\n\nEn Tablet es en mal senerlig Forem fan Personal Computers en jert t\u00f6 di Handheld-Giraaten. Dit jit uk, dat em dit fuar't Miist me jen Hun fasthual mut.\n\nAur di Tastatuur, wat bluat weeget uur wan em wat diarme maaket ken em diarme ek sa gur leenger Breevern skriif.\n\nTablets en Natuur\nFuar't Miist sen Akkus iinbecht, wat oler nii maaket uur ken. Dit jit, dat sa'n Giraat Skramel es, wan di Baterii ek muar giar. Des es uk di Fuarsen Wertluashair, hur aaftinoch ee\u0111er skempet uur.\n\nFirmen sa \u00fcs ShiftPhone of Fairphone aarberi \u00f6n Giraaten, wat em  binai altert we\u0111er t\u00f6 laap fo ken.\n\nTablets en K\u0101bel\nFuar K\u0101bel sa \u00fcs Stroom of Natwark sen Tablets ek Taacht. Wel em muar \u00fcs di Stroom fan di Baterii haa, da skel em en Powerbank haa, dat em diarfan ee\u0111erleer ken.\nFuar Komunikatsjoon s\u00f6ner K\u0101bel haa masi Tablets en SIM-Steekplaats fuar Fiirsnakerii en Internet wan em \u00f6nerwai es. Uk WLAN en Bluetooth jeft et aaftinoch.\n\nHistoorie\nDit jest Tablet k\u0101m \u00f6n't Jaar 2010 fan Apple. Bal jaav dit uk \u00fc\u0111er Giraaten. Di litjer PCs, di Laptops en Notebooks waar sent des Tir mener en mener koopet.\n\nFutnooten\n\nDigit\u0101ltechnik\nReekenmaskiinen"